stanford-oval/wikipedia huggingface dataset:
Sami-Matti Trogen

Sami-Matti Trogen vuonna 2018
Sami-Matti Trogen (s. 13. toukokuuta 2002) on lohjalainen autourheilija. Trogen on saanut osakseen kansainvälistä huomiota aloittaessaan uransa rallicrossissa poikkeuksellisen nuorena. Hän teki historiaa voittamalla heti ensimmäisen kilpailunsa Rallycross Challenge Europe -sarjassa Unkarissa vuonna 2016. Hän voitti samana vuonna myös Viron rallicross-sarjassa Super1600 Junior -luokan mestaruuden.
Kaudeksi 2017 Trogen siirtyi tallipäällikkö Marko Koirasen ansiosta Pohjois-Euroopan Formula 4 -sarjaan, (SMP F4 NEZ Championship), vaikka hänellä ei ollut rata-autoilu- tai karting-taustaa. Vuonna 2018 hän teki sopimuksen Set Promotion -tallin kanssa rallicrossin MM-sarjan yhteydessä ajettavaan RX2-luokkaan. Lisäksi hän teki sopimuksen RX Academy on Ice -sarjasta ja kesällä ajettavasta RX Academy -sarjasta.
Vuonna 2018 hän voitti RX Academy -sarjan mestaruuden. 2019 hän solmi koko kaudeksi sopimuksen RX2 International -sarjaan, jota hän ajoi nelivetoisella Supercar Lite -autolla rallicrossin MM-sarjan yhteydessä, sijoittuen kauden loppupisteissä viidenneksi.
Kaudesta 2019 alkaen Trogen on ollut mukana myös esports-puolella. Hän ajoi villillä kortilla iRacing Rallicross MM -sarjassa Set Promotion Oy:n SET Esport -tiimissä. Trogen voitti heti ensimmäisen osakilpailun, ollen samalla kaikkien aikojen nuorin kyseisessä sarjassa voittanut kuljettaja. Kausi oli voitokas ja lopulta Trogen vei sarjan maailmanmestaruuden.
Esportissa voitettu maailmanmestaruus sai Williams Esport -tiimin kiinnostumaan Trogenista ja alkuvuodesta 2020 he allekirjoittivat sopimuksen, joka on tehtynä aina kauteen 2022. Kaudella 2020 Trogen kilpaili kolme osakilpailua Ralli SM -sarjassa SM3-luokassa, Ford Fiesta R2 -autolla, osana Ford Motorcraft -tiimiä. Syksyllä 2020 Trogen solmi kaksivuotisen ammattilaissopimuksen Walkenhorst Motorsport -tiimin kanssa ja BMW M6 GT3 -autolla kilpailemisesta Nürburgring Langstrecken Serie (NLS) -sarjassa.
Trogenin taustajoukoissa ovat vaikuttaneet muun muassa autourheilulegendat Matti Alamäki ja Jussi Pinomäki.
Ura > Esports

Vuonna 2019 Trogen sai tallipaikan villillä kortilla Set Promotionin SET Esport -tiimissä, joka kilpaili yhdeksän osakilpailua sisältävässä iRacing Rallicross MM -sarjassa. Tiimikaverinaan Trogenilla oli toinen suomalaiskuljettaja, Joni Heikkinen. Kausi alkoi 5. lokakuuta ja päättyi 30. marraskuuta. Trogen voitti heti ensimmäisen osakilpailun, tehden historiaa, sillä hän oli kaikkien aikojen nuorin sarjassa voittanut kuljettaja. Sarjassa kilpaili 26 kuljettajaa ympäri maailman, jotka olivat valikoituneet mukaan tiukan karsintasarjan kautta. Menestyksekkään kauden päätteeksi Trogen voitti lopulta maailmanmestaruuden.
Esportissa voitettu maailmanmestaruus sai Williams Esport -tiimin kiinnostumaan Trogenista, ja alkuvuodesta 2020 he allekirjoittivat sopimuksen, jonka jälkeen Trogen on ollut yksi heidän virallisista kuljettajistaan, sopimuksen jatkuessa ainakin vuoteen 2022.
Yhdessä Williams Esports -tiimin kanssa Trogen on kilpaillut vuosien aikana useissa eri sarjoissa ja kilpailuissa, saavuttaen useita voittoja ja palkintokoroke sijoja. Suurin saavutus on ollut 3. sija 24h Le Mans Virtual 2023 kilpailussa, joka on suurin virtuaalinen kilpailu koko maailmassa vuoden aikana.
Menestys

2013: Rallicross SM, Crosskart 125-luokka 6. sija
2014: Rallicross SM, Crosskart 125-luokka, 2. sija
2015: Rallicross SM, Crosskart 125-luokka, 2. sija.
2015: Estonia Rallikross Championship, Super1600 Junior, 4. sija
2016: Estonia Rallikross Championship Super1600 Junior -mestaruus
2016: Rallycross Challenge Europe Unkarin osakilpailu, 1.sija
2016: Rallycross Challenge Europe Liettuan osakilpailu, 2. sija
2017: SMP F4 NEZ Championship, 9. sija[lähde? ]
2017: RX Academy 17.6. Honkajoki, 2. sija; Kaanaa 8.7. 2. sija
2018: RX Academy On Ice, 4. sija
2018: RX Academy, mestari / 1. sija
2019: RX2 International, 5. sija
2019: iRacing Rallycross World Championship, maailmanmestari
Bedworth

| Bedworth |
| --- | --- |
 Bedworthin kaupungintalo ja keskustaa.
 fiBedworth 
 52°28′30″N, 1°28′37″W 
Valtio:  Yhdistynyt kuningaskunta
Maa:  Englanti
Hallintoalue:  Länsi-Midlands
Kreivikunta:  Warwickshire
Hallintopiiri:  Nuneaton ja Bedworth
Maantiede
Kokonaispinta-ala:  6,95 km²
Väestö
Väkiluku (2011):  30 648
Väestötiheys:  4 410 as./km²
 www.nuneatonandbedworth.gov.uk/site/ 
Bedworth on noin 31 000 asukkaan kaupunki Warwickshiren kreivikunnassa Keski-Englannissa, Coventryn pohjoispuolella. Se on kasvanut kiinni naapurikaupunkiinsa Nuneatoniin ja muodostaa sen kanssa noin 117 000 asukkaan yhtenäisen kaupunkialueen ja kaupunkipiirin.
Bedworthin lähistöllä toimi kaksi hiilikaivosta 1900-luvun loppupuolelle asti. Kaivostoiminnan lakattua tilalle on tullut teollisuutta, joka valmistaa muun muassa pieniä koneita sekä teippejä, nauhoja ja koristeita. Kaupungista länteen sijaitseva Corley Hall oli ilmeisesti esikuva George Eliotin romaanissa Rehdin miehen rakkaus esiintyvälle Hall Farmille.
Saveh

| Saveh (ساوه, Sāveh) |
| --- | --- |
 Saveh
 Koordinaatit: 35.024°N, 50.355°E 
Valtio:  Iran
Provinssi:  Markazi
Väkiluku (2011)  ():  200 481
Aikavyöhyke:  UTC+3:30
Suuntanumero(t):  +98 255
 
 saveh.ir 
Infobox OKVirheellinen NIMI-arvo: 
Saveh (pers. ‏ساوه‎, Sāveh)  on kaupunki Iranin Markazin provinssissa, linnuntietä noin 125 kilometriä pääkaupunki Teheranin hallintokeskuksesta lounaaseen.
Kaupungin väkiluku on kasvanut seuraavasti: 14 537 (1956), 17 565 (1966), 25 751 (1976), 64 081 (1986), 87 621 (1991), 111 245 (1996), 180 548 (2006) ja 200 481 (2011).
Näkymä eräseen keskustan liikenenympyröistä/aukioista.
Toisen liikenneympyrän/aukion rakennelma.
Jameh-moskeijaa.
Aiheesta muualla

Kuvia tai muita tiedostoja aiheesta Saveh Wikimedia Commonsissa
Asetonidikarboksyylihappo

| Asetonidikarboksyylihappo |
| --- | --- |

Tunnisteet
IUPAC-nimi:  3-oksopentaanidihappo
Muut nimet:  1,3-asetonidikarboksyylihappo
CAS-numero:  542-05-2
PubChem CID:  68328
SMILES:  C(C(=O)CC(=O)O)C(=O)O 
Ominaisuudet
Molekyylikaava:  C5H6O5
Moolimassa:  146,098 g/mol
Ulkomuoto:  vaaleankeltainen jauhe
Sulamispiste:  138 °C
Liukoisuus veteen:  510 g/l (30 °C)
Asetonidikarboksyylihappo eli 3-oksoglutaarihappo (C5H6O5) on dikarboksyylihappo.
Synteesi ja käyttö

Asetonidikarboksyylihappoa on mahdollista valmistaa sitruunahaposta dekarboksyloimalla ja hapettamalla rikkihapon avulla.
Asetonidikarboksyylihappoa käytetään muun muassa valmistettaessa sen diestereitä, joita käyettään esimerkiksi lääkeaineiden valmistuksessa.
Ominaisuudet

Asetonidikarboksyylihappo liukenee veteen ja alkoholeihin hyvin. Kuumennettaessa ainetta hapon tai emäksen kanssa se hajoaa muodostaen asetonia ja hiilidioksidia. Erilaisilla metallikatalyyteillä kuten natriumin, koboltin, nikkelin, kuparin ja sinkin perkloraattisuoloilla reaktiota saadaan nopeutettua.
Aiheesta muualla

Human Metabolome Database (HMDB): 3-Oxoglutaric acid (englanniksi)
ChemBlink: 1,3-Acetonedicarboxylic acid  (englanniksi)
Asetonidikarboksyylihapon käyttöturvallisuustiedote, Sigma Aldrich, viitattu 26.12.2014.
Santiagon maanjäristys 1985

| Santiagon maanjäristys 1985 |
| --- | --- |
 Kartta
Päivämäärä:  3. maaliskuuta 1985
Magnitudi:  8,0 (Mw)
Maat, joihin vaikutukset ulottuivat:   Chile
Henkilövahingot:  177 kuollutta, 2 575 loukkaantunutta
Santiagon maanjäristys sattui Valparaíson alueella Chilessä 3. maaliskuuta 1985 kello 19:47 paikallista aikaa. Järistys sattui Chilen eteläisellä rannikolla lähellä Algarrobon rantoja. Järistyksen voimaksi mitattiin 8,0 Richterin asteikkoa. Järistyksessä menehtyi 177 ihmistä, 2 575 loukkaantui ja 142 489 taloa tuhoutui. Arviolta miljoona ihmistä jäi kodittomaksi. Järistyksestä koitui noin 1 046 miljoonan dollarin tuhot.
Järistyksen tuhoama katu.
Vaurioituneita taloja San Antoniossa.
Asetoniperoksidi

| Asetoniperoksidi |
| --- | --- |


Tunnisteet
IUPAC-nimi:  3,3,6,6,9,9-Heksametyyli-1,2,4,5,7,8-heksoksonaani
CAS-numero:  17088-37-8
SMILES:  CC1(OOC(OOC(OO1)(C)C)(C)C)C 
Ominaisuudet
Molekyylikaava:  C6H12O4 (dimeeri) C9H18O6 (trimeeri)
Moolimassa:  222,236 g/mol
Sulamispiste:  91 °C
Kiehumispiste:  97–160  °C
Tiheys:  1,22 g/cm3
Asetoniperoksidi (peroksiasetoni, triasetonitriperoksidi, AP, TATP) on hyvin herkästi syttyvä aloiteräjähde. Asetoniperoksidin molekyylissä on kaksi tai kolme peroksihapen yhdistämää asetonimolekyyliä, eli se on siis orgaaninen peroksidi. Aine on erittäin herkkä iskuille, erityisesti kitkalle ja lämmölle, sillä yhdiste on hyvin epävakaa. Asetoniperoksidi on hygroskooppista, ja aineen vettyminen pienentää iskuherkkyyttä.
Asetoniperoksidia ja samankaltaisia räjähteitä käytetään usein lannoitepommeissa, joiden käsittely on vaarallista juuri herkästi räjähtävien aloiteräjähteiden takia. Vuoden 2005 Lontoon pommi-iskuissa käytettyjen reppupommien on arveltu sisältäneen asetoniperoksidia, koska yhdisteen valmistamiseen tarvittavat kemikaalit ovat helposti saatavia kemikaaleja eikä niitä pystytä havaitsemaan läpivalaisulaitteilla, mikä tekeekin aineesta hyvin suositun. Ainetta on syntetisoitu niinkin yksinkertaisista lähtöaineista kuin kynsilakanpoistoaine (asetoni), hiustenvalkaisija (vetyperoksidi)  ja tiilenpuhdistin (suolahappo). Prosessi ei vaadi myöskään kovinkaan suurta tietämystä kemiasta. Nämä yhdessä ovatkin aiheuttaneet aineen suuren suosion sekä aloittelevien kotikemistien että terroristien piirissä. Aineen turvallinen käyttö on kuitenkin erittäin hankalaa, mistä on seurannut lukuisia onnettomuuksia. Gramma asetoniperoksidia on riittävä määrä vähintään sormen menetykseen mikäli se räjähtää kädessä.
Asetoniperoksidi tunnetaan muslimiterroristien keskuudessa nimellä Saatanan äiti.
Kemia

Aine esiintyy yleisesti kahtena eri allotrooppina, joista toinen on joka suhteessa suotavampaa. Allotroopien kemialliset kaavat ovat C9H18O6 (trimeerinen) sekä C6H12O4 (dimeerinen). Näistä ensimmäinen on paitsi räjähdysvoimaltaan tehokkaampi, myös vähemmän herkkä kitkalle, iskuille sekä lämmölle, vaikka onkin silti herkkä. Reaktiossa syntyy aina näiden kahden seosta, mutta mitä alhaisemmassa lämpötilassa reaktio tapahtuu, sitä suurempi on trimeerin osuus. Alle 5 °C:n lämpötiloissa suurin osa muodostuvasta yhdisteestä on trimeeriä. Yhdisteiden systemaattiset nimet ovat 3,3,6,6,9,9-heksametyyli-1,2,4,5,7,8-heksoksasyklononaani (trimeerinen) sekä 3,3,6,6-tetrametyyli-1,2,4,5-tetraoksasyklononaani (dimeerinen). Asetoniperoksidi ei juurikaan liukene veteen.
Valmistus

Yhdisteen valmistuksessa tarvittavat kemikaalit ovat vetyperoksidi (H2O2), asetoni (CH3COCH3) sekä jokin mineraalihappokatalyytti. Suolahappoa (HCl) suositaan, sillä rikkihappo (H2SO4) on hapettava happo ja aiheuttaa voimakasta paikallista lämpenemistä, jota suolahapolla puolestaan ei ilmene. Itse reaktio on ainoastaan näiden kolmen aineen sekoittaminen tarpeeksi rauhallisesti tarpeeksi tehokkaasti jäähdyttäen, kuten esimerkiksi jäähauteella. Reaktioyhtälö on
Happo toimii reaktiossa ainoastaan katalyyttinä eikä kulu reaktiossa. Tästä syystä tuote tulee pestä valmistuksen jälkeen runsaalla vedellä, jotta happojäämät saadaan poistettua.
Valmis tuote kuivataan, minkä jälkeen se tulee käyttää mahdollisimman pian kahdestakin syystä: ensinnäkin erittäin herkkä räjähde on turvallisuusriski, ja toisaalta tuote sublimoituu huoneenlämpötilassa, aiheuttaen määrän vähenemisen. Avoimessa tilassa tämä ei tuota ongelmaa, mutta esimerkiksi suljetussa purkissa sublimoitunut räjähde saattaa kiteytyä kannen ja reunan liitoskohdan väliin, joka taas saattaa avattaessa aiheuttaa detonaation. Tästä syystä yhdistettä ei tule koskaan säilyttää suljetussa astiassa.
Monia ihmisiä on loukkaantunut tai kuollut ainetta valmistaessaan. Asetoniperoksidikide voi räjähtää pudotessaan lattialle, mutta tiedetään myös tapauksia jossa aloitepanos ei räjäyttänyt kiväärin hylsyssä ollutta panosta. Tästä johtopäätöksenä on, ettei yksikään erä ole ominaisuuksiltaan samanlainen kuin jokin toinen, mikä tekee aineesta vieläkin vaarallisemman.
Valmista tuotetta voidaan käyttää joko muiden räjähteiden aloitepanoksena tai sekoittaa vaikkapa ammoniumnitraatin kanssa toisten räjähteiden valmistamiseksi.
Aiheesta muualla

Kuvia tai muita tiedostoja aiheesta Asetoniperoksidi Wikimedia Commonsissa
Kustannusosakeyhtiö Tammi 2008: Leena Lehtolainen: Väärän jäljillä.
Bedworthin rautatieasema

| Bedworth |
| --- | --- |

Perustiedot
Lyhenne:  BEH
Rataosa:  Coventry–Nuneaton-rata
Sijainti:  52°28′44.4″N, 001°28′01.2″W
Osoite:  Bulkington Road, Bedworth, Warwickshire, CV12 8JG
Paikkakunta:  Bedworth
Valtio:  Yhdistynyt kuningaskunta
Avattu:  12. syyskuuta 1850
Liikenne
Käyttäjiä (v.):  91 794 (2017–2018)
Liikennöitsijä(t):  London Midland
Asemarakennus
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Bedworthin rautatieasema on rautatieasema Bedworthin kaupungissa Warwickshiressä. Se sijaitsee Coventry–Nuneaton-radan varrella.
Asema avattiin 12. syyskuuta 1850. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja asema suljettiinkin 18. tammikuuta 1965. Se avattiin kuitenkin uudelleen 16. toukokuuta 1988.
Asemaa käytti 91 794 matkustajaa kaudella 2017–2018.’
Audi R10 TDI

| Audi R10 TDI |
| --- | --- |

Yleiset tiedot
Luokka:  Le Mans Prototype
Talli:  Audi Motorsport
Teknisiä tietoja
Polttoaine:  diesel
Moottori:  5 499 cm³
Voimansiirto:  5 vaihdetta
Massa:  925 kg
Kilpailuhistoria
Audi R10 TDi on dieselkäyttöinen LMP1 (Le Mans Prototype) -luokan kilpa-auto. Se esiteltiin 13. joulukuuta 2005, ja sillä voitettiin heti Sebringin 12 tunnin ajo, sekä Le Mansin 24 tunnin ajo. Se on ensimmäinen dieselmoottorilla varustettu auto, jolla on voitettu edellä mainitut kilpailut. Vuonna 2009 esitelty Audi R15 TDI korvasi R10 TDi mallin.
Runko

Audi R10 TDi korvasi edellisen Audi R8 LMP:n, jota pidetään yhtenä kaikkien aikojen menestyksekkäämpänä kilpa-autona. Sillä voitettiin mm. Le Mansin 24 tunnin ajo yhteensä viisi kertaa vuosina 2000–2002 ja 2004–2005. Vaikka R10 muistuttaa paljon R8:aa, se on kuitenkin uutta suunnittelua. Aerodynamiikkaa on uusittu muuttuneiden sääntöjen takia, turvakaarta on muutettu ja autoa on pidennetty uuden suuremman V12-moottorin takia.
Moottori

Audi R10 TDi:n voimanlähteenä on 5,5-litrainen täysalumiininen 90° tuplaturbo V12-dieselmoottori. Moottorissa käytetään nykydieseleistä tuttua common rail –ruiskutusta ja Boschin viimeisintä MS14-moottorinohjausjärjestelmää. Moottorin ilmansaantia rajoitetaan kahdella sääntöjen määräämällä 39,9 mm kuristimella. Kahden Garrett-turboahtimen ahtopaine on myös sääntöjen mukaan rajattu 2,94 bar:iin. Suurin moottorista saatava teho on noin 650 hv (485 kW) (rajoitettu), ja suurin vääntö on noin 1100 Nm.
Moottorin suurimpia etuja kilpakäytössä ovat laaja kierrosalue, suuri vääntö ja taloudellisuus.
Merkittäviä saavutuksia

18. maaliskuuta 2006 Audi R10 TDi numerolla 2 voitti 54. Sebringin 12 tunnin ajon ajettuaan paalupaikalle uudella rataennätyksellä.
18. kesäkuuta 2006 Audi R10 TDi numerolla 8 voitti Le Mansin 24 tunnin ajon kierrettyään rataa 380 kierrosta.
30. syyskuuta 2006 Audi R10 TDi numero #2 voitti ALMS-sarjan Petit Le Mans -osakilpailun Road Atlantalla, Georgiassa.
17. maaliskuuta 2007 Audi R10 #2 voitti 55. Sebringin 12 tunnin ajon. Auto #1 sijoittui luokkansa (LMP1) toiseksi ja kokonaiskilpailun neljänneksi.
17. kesäkuuta 2007 Audi R10 #1 voitti Le Mansin 24 tunnin ajon, Audi #2 keskeytti johtoasemasta 16 tunnin ajon jälkeen.
15. kesäkuuta 2008 Audi R10 #2 voitti Le Mansin 24 tunnin ajon, muut Audit sijoittuivat neljänneksi ja kuudenneksi.
Wikimedia Commonsissa on kuvia tai muita tiedostoja aiheesta .
Antti Eskola

Antti Eskola vuonna 2012.
Antti Aarre Eskola (20. elokuuta 1934 Urjala – 6. syyskuuta 2018 Tampere) oli Tampereen yliopiston sosiaalipsykologian professori vuosina 1966–1997 ja tietokirjailija. Hän oli myös Sosiologia-lehden ensimmäisenä päätoimittaja 1964–1965.
Tausta

Antti Eskolan vanhemmat olivat maanviljelijä Vihtori Eskola ja Olga Amanda Nummela. Hän pääsi ylioppilaaksi 1954 ja valmistui valtiotieteen kandidaatiksi 1957, valtiotieteen lisensiaatiksi 1959 sekä valtiotieteen tohtoriksi 1961 Helsingin yliopistosta. Eskola oli Yhteiskunnallisessa korkeakoulussa assistenttina 1962–1966, valtion yhteiskuntatieteellisen toimikunnan tutkijana 1962–1964, Sosiologia-lehden päätoimittajana 1964–1965 ja Turun yliopiston sosiologian professorina 1965. Tampereen yliopiston sosiologian professorina Eskola oli vuodesta 1966 alkaen aina vuoteen 1997 saakka.
Teokset

Eskolan pääteoksena voidaan pitää kaksiosaista teosta Sosiologian tutkimusmenetelmät I – II (1962, 1967), joita samoin kuin vuonna 1971 ilmestynyttä Sosiaalipsykologia-teosta käytettiin pitkään perusoppikirjoina. 1960-luvulla Eskola tutki erityisesti asenteita: muun muassa maalaisten ja kaupunkilaisten vastakkainasettelua ja isänmaakäsityksiä.
Oman kuvauksensa mukaan Eskola liukui ajattelussaan äärivasemmalle. Hän kirjoitti pamfletit Suomi sulo pohjola (1968), Vasen laita lavea (1969) ja Yhteisiä asioita (1972). Niissä hän käsitteli porvarillista hegemoniaa, kommunismia ja demokratiaa. Ajatteluaan hän kuvasi myös Ihmisen ääni -sarjassa vuonna 1978 ilmestyneessä kirjassaan.
Keskustelukirjallisuuteen hän palasi teoksissaan Sotapäiväkirja (1991) ja Työpäiväkirja (1992). Yhteiskuntakritiikin lisäksi niissä painottuu omakohtainen pohdiskelu.
Jäätyään eläkkeelle Eskola julkaisi uskonnollista uskoa koskevat sosiologiset ajatuksensa kirjoissaan Uskon tunnustelua (2000), Tiedän ja uskon (2003) ja Yksinkertainen usko (2006). Uskontotrilogian päättävässä teoksessa Eskola pohti uskonnollisuuden korutonta muunnelmaa, yksinkertaista uskoa, joka voi elää tieteellisen maailmankuvan rinnalla kaipaamatta kirkon oppirakennelmia tai messuja.
Viimeiseksi teokseksi jäi postuumisti ilmestynyt Vanhanakin voi ajatella (2019).
Kunnianosoitukset

Eskola valittiin Suomalaisen Tiedeakatemian jäseneksi vuonna 1983 ja Lapin yliopiston kunniatohtoriksi vuonna 2004. Hänet nimettiin Vuoden professoriksi 1994 ja vuoden valtiotieteilijäksi 2003.
Yksityiselämä

Eskola oli naimisissa, ja hänellä oli kaksi lasta.
Muuta

Veikko Huovisen novellissa Pystyyn marinoitu nainen ugandalainen ylioppilas Leopold Gile kuulee Antti Eskolan luentoja ja tekee laudaturtyön aiheesta ”Afrikan maiden riisto ennen ja nyt”. Juha Seppälä kirjoittaa romaanissaan Merille (2023) vasemmistolaisesta emeritusprofessorista, joka "sai viritetyksi kirjaansa ainutlaatuisen cliffhangerin: liittyykö hän kirjansa lopussa takaisin kirkkoon vai ei, en kerro".
Teokset

Sosiologian tutkimusmenetelmät 1.  Porvoo:  WSOY, 1962.
Jäykkyys ja taidekäsitykset.  Tampere:  Yhteiskunnallisen korkeakoulun tutkimuslaitos, 1963.
Maalaiset ja kaupunkilaiset, 1963
Sosiologian tutkimusmenetelmät 2.  Porvoo Helsinki:  WSOY, 1967.
Suomi sulo Pohjola.  Helsinki:  Kirjayhtymä, 1968.
Taloudellinen valta Suomessa, (toim.) 1969
Vasen laita lavea, 1969
Sosiologia, 1970
Sosiaalipsykologia, 1971
Socialpsykologi, 1971
Yhteisiä asioita, 1972
Kirjallisuus Suomessa, (toim. Katarina Eskolan kanssa), 1974
Mies ja ääni (romaani), 1973
Ihmisen ääni, 1978
Puhe on Suomesta: kirjeitä 1979-1980 (Johannes Salmisen kanssa), 1979
Vuorovaikutus, muutos, merkitys, 1982
Uhka, toivo, vastarinta, 1984
Persoonallisuustyypeistä elämäntapaan: Persoonallisuuden tutkimuksen metodologisia opetuksia.  Helsinki:  WSOY, 1985.  ISBN 951-0-13278-0.
Blind Alleys in Social Psychology (Anna Kihlströmin, David Kivisen, Oili-Helena Ylijoen ja Klaus Weckrothin kanssa), 1987
Sotapäiväkirja.  Helsinki:  Hanki ja jää, 1991.  ISBN 951-8916-26-8.
Työpäiväkirja, 1992
Jäähyväisluentoja, 1997
Uskon tunnustelua: Mitä Jumalasta pitäisi ajatella?.  Helsinki:  Otava, 1999.  ISBN 951-1-16483-X.
Vapaaehtoistyö auttamisena ja oppimisena, (toim. Leena Kurjen kanssa), 2001
Tiedän ja uskon.  Helsinki:  Otava, 2003.  ISBN 951-1-18855-0.
Miehestä mittaa, (Leena Kurjen kanssa), 2004
Yksinkertainen usko.  Helsinki:  Otava, 2006.  ISBN 951-1-20632-X.
Mikä henki meitä kantaa: Katselen työni jälkiä.  Helsinki:  Tammi, 2009.  ISBN 978-951-31-4757-0.
Vaikka en niin kuin kirkko opettaa.  Helsinki:  Kirjapaja, 2013.  ISBN 9789522474483.
Vanhuus.  Tampere:  Vastapaino, 2016.  ISBN 978-951-768-545-0.
Vanhanakin voi ajatella.  Tampere:  Vastapaino, 2019.  ISBN 978-951-768-705-8.
Kirjallisuutta

Alestalo, Matti: ”Eskola, Antti (1934–2018)”, Suomen kansallisbiografia, osa 2, s. 666–667.  Helsinki:  Suomalaisen Kirjallisuuden Seura, 2003.  ISBN 951-746-443-6.  / Teoksen verkkoversio.
Weckroth, Klaus & Tolkki-Nikkonen, Mirja (toim.): Jos A niin....  (Antti Eskolan juhlakirja)  Tampere:  Vastapaino, 1994.  ISBN 951-9066-81-0.
Aiheesta muualla

Kuvia tai muita tiedostoja aiheesta Antti Eskola Wikimedia Commonsissa
Eskola, Antti hakuteoksessa Uppslagsverket Finland (2012). (ruotsiksi)
Aiheesta muualla > Antti Eskolan haastatteluja

Haastattelu Vantaan Laurissa. (Arkistoitu – Internet Archive)
Haastattelu Sana-lehdessä (Arkistoitu – Internet Archive)
Radio Peili. Yleisradio.
Haastattelu. Kirjastokaista-video.
Antti Eskola keskustelee Tommi Uschanovin kirjasta Miksi Suomi on Suomi.
Bigg Boss Arabia

Big Brother: The Boss (Big Brother: الرئيس) on arabiankielinen televisio-ohjelma, joka perustuu tositelevisioformaattiin Big Brother. Arabian Big Brother oli maailman ensimmäinen Big Brother, joka jouduttiin keskeyttämään.
Nimeämistaulukko

|  | Viikko 1 | Viikko 2 | Nimeämisiä saanut |
| --- | --- | --- | --- |
| Abdul | Shaza, Mazen | Poistettu   (Päivä 11) | 2 |
| Abdullah | Najwa, Asjan | Poistettu   (Päivä 11)) | 2 |
| Ala'a | Bashara, Michael | Poistettu   (Päivä 11) | 1 |
| Amal | Shaza, Najwa | Poistettu   (Päivä 11) | 2 |
| Asjan | Amal, Bashara | Poistettu   (Päivä 11) | 3 |
| Bashara | Asjan, Ala'a | Poistettu   (Päivä 11) | 3 |
| Faris | Abdul, Michael | Poistettu   (Päivä 11) | 2 |
| Kauthar | Shaza, Amal | Poistettu   (Päivä 11) | 0 |
| Mazen | Asjan, Bashara | Poistettu   (Päivä 11) | 1 |
| Michael | Najwa, Faris | Poistettu   (Päivä 11) | 2 |
| Najwa | Faris, Abdullah | Poistettu   (Päivä 11)) | 3 |
| Shaza | Abdul, Abdullah | Poistettu   (Päivä 11) | 3 |
| Häätö   äänestyksessä | Asjan, Bashara, Najwa, Shaza |  |  |

Big Brother
| --- | --- |
Big Brother Suomi:  1 (2005) | 2 (2006) | 3 (2007) | 4 (2008) | 5 (2009) | 6 (2010) | 7 (2011)  | 8 (2012) | Julkkis Big Brother (2013) | 10 (2014) | 11 (2019) | 12 (2020) | Big Brother Vip (2021) | 14 (2021) | 15 (2022)
Eurooppa:  Albania | Belgia | Bulgaria | Kroatia | Tšekki | Tanska | Ranska | Saksa | Kreikka | Unkari | Italia | Hollanti | Norja | Puola | Portugali | Romania | Venäjä | Slovakia | Slovenia | Espanja | Ruotsi | Ruotsi ja Norja | Sveitsi | Iso-Britannia ja Irlanti | Ukraina | Entinen Jugoslavia
Afrikka:  Afrikka | Nigeria | Etelä-Afrikka
Amerikka:  Argentiina | Brasilia | Québec | Kolumbia | Ecuador | Meksiko | Pacific | USA
Australia ja Aasia:  Arabia | Australia | Intia | Indonesia | Israel | Filippiinit | Thaimaa
Saittalampi (Mäntyharju)

| Saittalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°26′41″N, 26°36′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Volanjoki Hautalampeen 
Järvinumero:  14.916.1.004
Mittaustietoja
Pinnankorkeus:  103,1 m  
Pituus:  1,1 km  
Leveys:  550 m  
Rantaviiva:  2,653 km  
Pinta-ala:  25,562 ha  
Saaria:  ei saaria 
 fiSaittalampi 
Saittalampi  on Etelä-Savossa Mäntyharjulla  Miekan lähellä sijaitseva lampi.
Maantietoa

Lampi on 1,1 kilometriä pitkä, 550 metriä leveä, ja sen pinta-ala on 26 hehtaaria. Lammella ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Volanjoen alueeseen (14.916) se kuuluu. Lammen vedenpinnan korkeus on 103,1 metriä mpy.
Sars (täsmennyssivu)

Sars tarkoittaa ainakin seuraavia asioita: